Izaho voatomboka sy nohosoram-potaka indray no nahazo loza! Lainga be tahaka ny tendrombohitra no nolazain-drahasinoro nefa dia ninoany! Nanezaka hiteny aho, nefa nifamatotra ny lelako, ary tsy nifandrenesana rahateo ny antsoantson’ny manodidina. Farany dia tafavoaka tao afovoan’ny olona ihany aho, fa nosarihin’ny polisim-bohitra ary dia voatery niakatra tany amin’ny birao izahay sy rahasinoro ka mbola narahin’olona marobe. Tsy iza fa ilay sefo kantao ihany no nandray anay tao ary tao amin’ny birao koa ingahy rainijery. Nivanika ratsy ery izy nahita ahoana indray moa izao nanangana tabataba izao ry andriamatoa rajaonary? Hoy ilay sefo kantao. Tsy mbola nisokatra akory ny vavako dia tsy tratra efa nitsatsaingoka rahasinoro io ianao, tompokolahy, hoy izy, nanatrikatrika ilay sefo kantao. Mpanao fanjakana ianao, ka ianao no mahalala ny marina sy ny tsy marina. Asa izay fiheveranao na ahoana na ahoana, fa izaho vaviantitra ity ka sahin’ilay rajaonary io vonoina. Raha tsy nisy ny olona teo an-tsena nisakana azy dia angamba ho notaperiny mihitsy ny aiko! Marina ve izany? Hoy ilay sefo kantao, nibanjina ahy izaho koa mba mihevitra fa olona tokony hahalala ny marina sy ny hitsiny ianao, ka dia anao ny mitsara, hoy aho ny fanontaniako no valio, hoy ilay sefo kantao, ka aza ahodinkodina ny resaka ka tsy manan-kambara izy tsinona, hoy rahasinoro, nihetaketaka. Hitam-poko, fantam-pirenena fa izy no nampisotro toaka an’i balesa marain-tsy hariva, ka inona indray no ho lazainy eo? Fantam- poko, fantam-pirenena ny antony hiompiany mangina an’i pendo, ka inona no havaliny eo. Nikoaka aho. Fa naharikoriko ahy tanteraka ny nahare izay nolazain-drahasinoro sy ny fomba nilazany azy be loatra tokoa lehitsy ny toaka nosotroin’ialahy ry jaonary! Hoy rainijery, nitokelaka. Aty anaty biraom-panjakana avy ialahy no mitady handoa! Tsy hitako intsony izay holazaina sy hatao fa toy ny tany amin’ny toerana mahatsiravina, tsy noheritreretiko hatrizay no nisy ahy, ary nangovitra nihararetra ny tenako manontolo, toy ny azon’ny tazo mahery mahazo mandeha ianareo, hoy ilay sefo kantao, fa hanao famotorana aho ary dia ho hitanareo eo ihany ny tohiny. 33 alakamisy 17 jolay 1969, iv lah 3961 may toy ny nodoran’ny afo aho hiverina tato an-trano, nefa tsy sahiko ny niseho ho maika nandalo ireo olona marobe nitangorona nanodidina ny birao; koa dia ny nandeha niadana no nataoko, nizaka ny antsoantso nampanarahin-drahasinoro, nolazainy fa tsy hamelany aho raha tsy mandray ny valin’asako. Vao tonga tato an-trano aho, dia indreo efa samy teto pendo sy balesa, nanjokaiky toy ny nivoaham-paty. Ny tavoahangin-toaka aloha no novonjeko. Nosotroiko indray migodana ny iray vera. Vetivety foana dia tsaroako ho natanjaka ny saiko sy ny vatako fa maninona ireto ianareo, hoy aho, no manjoretra tahaka izao? Malahelo an’i dadatoa izahay, hoy pendo, nifendrofendro nitomany. Nahoana no ataon’ny olona toy ireny dadatoa nefa tsy maninona tsy maninona azy? Adala ianao ry pendo! Hoy aho. Afaka hanao ahy ireny? Hitanao fa izaho izao nody soa aman-tsara izao. Ny varintsika no mandehana atokony, ary ataovy isam-bary balesa tsy maninona hoe? Hoy pendo. Jereo fa misy mivonto ny handrin’i dadatoa io! Nosafoiko ny handriko ka nisy nivonto tokoa menan’ny hatezerana aho ka nihidy ny vazako. Noraisiko ny palitaoko sy ny satroko hataoko mahita ahy ireny anio, hoy aho. Saingy mijery ahy mandefitra sy manara-dalàna mantsy izy ka dia manararaotra! Anio no hahalalany izay tena marina momba ahy aoka ry ddatoa! Hoy pendo, namikitra tamin’ny patalohako. Dadatoa irery, ary izy be dia be, ka ho fatiny dadatoa fa tsy haharesy azy akory. Aoka aloha aho ho lehibe vao miady aminy isika. Tsy tanako ny hehiko nahare an’i pendo! Rahoviana anefa izato ianao no ho lehibe? Tsy ho ela fa ho hitan’i dadatoa, hoy izy, mba nihomehy koa, na dia mbola nanganohano aza, nahita ahy nihomehy. Ary tsy te hanome halahelo azy aho, ka nalako ny satroko sy ny palitaoko eny ary, hoy aho, fa tsy handeha aho, ary mandehana aloha karakarao ny sakafontsika tena tsy handeha mihitsy ve dadatoa? Hoy izy ianao ve adala, hoy aho. Tsy handeha aho rahefa nilaza fa tsy handeha. Ny tenako anefa no tsy nandeha, ary ny vavako no nihomehy, fa tao anatiko kosa dia tsaroako ho niredareda ka nadoro ahy tahaka ny afo ny fitiavana hamaly faty noho ny fahavoazana tsy an- drariny. Noraisiko ny tavoahangy, dia namely kely indray aho, ary notolorako koa balesa, nefa nandà.